**Ministru kabineta rīkojuma projekta „Par valsts nekustamā īpašuma Katrīnas ielā 5A, Rīgā, nodošanu Rīgas pilsētas pašvaldības īpašumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants. Likuma „Par pašvaldībām” 15. panta pirmās daļas 4. punkts. |
| 2. | Pašreizējā situācija un problēmas | Izstrādātā Ministru kabineta rīkojuma projekta „Par valsts nekustamā īpašuma nodošanu Rīgas pilsētas pašvaldības īpašumā” (turpmāk – rīkojuma projekts) 1. punkts paredz atļauju Finanšu ministrijai nodot bez atlīdzības Rīgas pilsētas pašvaldības īpašumā uz valsts vārda Finanšu ministrijas personā zemesgrāmatā ierakstīto nekustamo īpašumu (nekustamā īpašuma kadastra Nr. 0100 011 0004) – zemes vienību (zemes vienības kadastra apzīmējums Nr. 0100 011 0004) 0,4216 ha platībā Katrīnas ielā 5A, Rīgā (turpmāk – nekustamais īpašums).  Rīkojuma projektā iekļautā nekustamā īpašuma raksturojums.  Nekustamais īpašums sastāv no:   * zemes vienības (zemes vienības kadastra apzīmējums 0100 011 0004) 0,4216 ha platībā.   Īpašuma tiesības uz nekustamo īpašumu ir nostiprinātas Latvijas valstij Finanšu ministrijas personā Rīgas pilsētas Vidzemes priekšpilsētas tiesas zemesgrāmatu nodaļas Rīgas pilsētas zemesgrāmatas nodalījumā Nr. 941; lēmuma datums: 1994. gada 31. oktobris.  Nekustamajam īpašumam ir noteikti šādi apgrūtinājumi:   * ekspluatācijas aizsargjoslas teritorija gar elektronisko sakaru tīklu gaisvadu līniju; * ekspluatācijas aizsargjoslas teritorija gar pazemes siltumvadu, siltumapgādes iekārtu un būvi 0,0363 ha platībā; * ekspluatācijas aizsargjoslas teritorija gar elektrisko tīklu kabeļu līniju 0,0399 ha platībā; * Rīgas elektrotīkliem piederošs ievads; * TP,FP 856 aizsargjosla 0,0046 ha platībā; * ekspluatācijas aizsargjoslas teritorija ap gāzes regulēšanas staciju; * arhitektūras un pilsētbūvniecības pieminekļa teritorija un objekti 0,4216 ha platībā; * piebraucamais ceļš energoobjektiem; * ceļa servitūta teritorija 0,0142 ha platībā.   Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma kopējā kadastrālā vērtība ir 192 311 *euro.*  Zemes vienības lietošanas mērķis: 0903 – valsts un pašvaldības pārvaldes iestāžu apbūve; 1104 – transporta līdzekļu garāžu apbūve.  Uz nekustamā īpašuma sastāvā esošās zemes vienības atrodas sekojoši ēku (būvju) īpašumi:  - ēku (būvju) nekustamais īpašums (kadastra Nr. 0100 511 0063) sastāv no administratīvās ēkas (kadastra apzīmējums 0100 011 0004 002) un nojumes (kadastra apzīmējums 0100011 0004 003). Īpašuma tiesības uz būvju īpašumu reģistrētas Rīgas pilsētas Vidzemes priekšpilsētas tiesas zemesgrāmatu nodaļas Rīgas pilsētas zemesgrāmatas nodalījumā Nr. 100000011599, lēmuma datums: 2015. gada 9. aprīlis, īpašnieks – Rīgas pilsētas pašvaldība.  - ēku (būvju) nekustamais īpašums (kadastra Nr. 0100 511 0069) sastāv no vienas būves (kadastra apzīmējums 0100 011 0004 004). Īpašuma tiesības uz būvju īpašumu reģistrētas Rīgas pilsētas Vidzemes priekšpilsētas tiesas zemesgrāmatu nodaļas Rīgas pilsētas zemesgrāmatas nodalījumā Nr. 100000064445, lēmuma datums: 2202. gada 15. maijs un 2008. gada 20. oktobris, īpašnieki – Vladimirs Kuzmins un Sergejs Martinovs.  2002.gada 23. aprīlī starp valsts akciju sabiedrību „Valsts nekustamie īpašumi” (turpmāk – VNĪ) un Vladimiru Kuzminu ir noslēgts zemes nomas līgums Nr. 64-z/2 par uz valsts zemes vienības esošās garāžas (būves kadastra apzīmējums 0100 011 0004 004) uzturēšanai nepieciešamās platības 32 m2 iznomāšanu.  Starp VNĪ un Sergeju Martinovu 2002. gada 21. maijā ir noslēgts zemes nomas līgums Nr. 64-z/3 par uz nekustamā īpašuma esošās garāžas (būves kadastra apzīmējums 0100 011 0004 004) uzturēšanai nepieciešamās platības 32 m2 iznomāšanu.  - būvju nekustamais īpašums (kadastra Nr. 0100 511 0080) sastāv no transformatoru ēkas TP-856 (kadastra apzīmējums 0100 011 0004 005). Īpašuma tiesības uz būvju īpašumu reģistrētas Rīgas pilsētas Vidzemes priekšpilsētas tiesas zemesgrāmatu nodaļas Rīgas pilsētas zemesgrāmatas nodalījumā Nr. 100000097606, lēmuma datums: 2003. gada 21. marts, īpašnieks – VAS „Latvenergo.”  Starp VNĪ un akciju sabiedrību „Sadales tīkls” 2015. gada 29. janvārī ir noslēgts zemes nomas līgums Nr. 3/2-2-16-39/344 par uz valsts zemes vienības esošās būves (būves kadastra apzīmējums 0100 011 0004 005) uzturēšanai nepieciešamās platības 46 m2 iznomāšanu.  Rīgas dome 2015. gada 12. maijā pieņēma lēmumu Nr. 2561 „Par lūgumu nodot bez atlīdzības Rīgas pilsētas pašvaldības īpašumā sabiedrības vajadzībām nepieciešamo uz Latvijas valsts vārda Finanšu ministrijas personā zemesgrāmatā reģistrēto nekustamo īpašumu Katrīnas ielā 5A, Rīgā (kadastra Nr. 0100 011 0004).” Saskaņā ar minēto lēmumu Rīgas dome lūdz nodot bez atlīdzības Rīgas pilsētas pašvaldības īpašumā valsts nekustamo īpašumu likuma „Par pašvaldībām” 15. panta pirmās daļas 4. punktā noteiktās pašvaldības autonomās funkcijas – gādāt par iedzīvotāju izglītību – izpildes nodrošināšanai. Nekustamais īpašums nepieciešams pirmsskolas izglītības iestādes darbības nodrošināšanai.  Ar 2015. gada 11. septembra vēstuli Nr. 12-38/4842 Finanšu ministrija informēja Rīgas domes Īpašuma departamentu par to, ka konceptuāli atbalsta valsts nekustamā īpašuma nodošanu bez atlīdzības Rīgas pilsētas pašvaldības īpašumā.  Saskaņā ar Rīgas pilsētas būvvaldes 2015. gada 12. novembra atzinumā Nr. BV-15-1873-dv sniegto viedokli, secināms, ka nekustamā īpašuma sadale nav atbalstāma lietderības un samērīguma apsvēruma dēļ, ņemot vērā, ka nekustamā īpašuma sadali būtu iespējams īstenot, tikai izstrādājot detālplānojumu un saņemot Kultūras ministrijas Valsts kultūras pieminekļu aizsardzības inspekcijas un Rīgas vēsturiskā centra saglabāšanas un attīstības padomes atļaujas.  Rīgas domes Īpašuma departamenta Īpašuma iegādes un perspektīvās attīstības pārvaldes 2016. gada 22. janvāra vēstulē Nr. 6-4/DIIP-16-17-nd norādīts, ka zemesgabalā Katrīnas ielā 5A, Rīgā (kadastra Nr. 0100 011 0004), esošā ēka (kadastra apzīmējums 0100 011 0004 002) tiek izmantota pirmsskolas izglītības iestādes, kurā izveidotas vietas 90 izglītojamajiem, tādēļ kvalitatīvas izglītības pakalpojuma funkcijas nodrošināšanai un pilnvērtīgai uzturēšanai (piemēram, bērnu rotaļu laukumu, pastaigu celiņu, nojumju izvietošanai) nepieciešams viss zemesgabals un tā sadalīšana nav lietderīga. Pēc Ministru kabineta rīkojuma pieņemšanas un zemesgabala Katrīnas ielā 5A, Rīgā (kadastra Nr. 0100 011 0004), pārņemšanas Rīgas pilsētas pašvaldība nodrošinās zemes nomas līgumu noslēgšanu ar ēku (būvju) (kadastra apzīmējums Nr. 0100 011 0004 004; 0100 011 0004 005) īpašniekiem par šo ēku (būvju) uzturēšanai un apsaimniekošanai funkcionāli nepieciešamo zemesgabala domājamo daļu nomu.  Rīkojuma projekts paredz Rīgas pilsētas pašvaldībai saskaņā ar Atsavināšanas likuma 42. panta pirmo daļu nekustamo īpašumu izmantot minētās pašvaldības autonomās funkcijas īstenošanai.  Atsavināšanas likums nosaka publiskas personas mantas atsavināšanas kārtību. Līdz ar to Atsavināšanas likums nosaka kārtību, kādā nekustamais īpašums bez atlīdzības tiek nodots atpakaļ valstij, ja tas vairs netiek izmantots rīkojuma projektā minēto funkciju īstenošanai. Saskaņā ar Atsavināšanas likuma 42. panta otro daļu, ja nekustamais īpašums vairs netiek izmantotas pašvaldības autonomo funkciju īstenošanai, pašvaldība šo nekustamo īpašumu bez atlīdzības nodod tai atvasinātai publiskai personai, kas šo nekustamo īpašumu nodevusi.  Rīgas pilsētas pašvaldībai, nostiprinot zemesgrāmatā īpašuma tiesības uz nekustamo īpašumu, vienlaikus zemesgrāmatā ir jānostiprina iepriekš minētie tiesību aprobežojumi, kā arī aizliegums atsavināt nekustamo īpašumu un apgrūtināt to ar lietu tiesību – hipotēku, izņemot gadījumu, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Finanšu ministrija, Rīgas dome. |
| 4. | Cita informācija | Valsts sekretāru 2015. gada 3. decembra sanāksmē, izskatot jautājumu par valsts nekustamo īpašumu nodošanu pašvaldībām, tika noteikts, ka Ministru kabineta rīkojumu projektus par valstij piederošo nekustamo īpašumu atsavināšanu – nodošanu bez atlīdzības pašvaldības īpašumā – un par atteikumu nodot atsavināšanai privātpersonai sagatavo un virza tā ministrija, kuras valdījumā īpašums atrodas (prot. Nr. 47 24.§). Vienlaikus atbilstoši minētā protokollēmuma 5. punktam šāda kārtība ir attiecināma uz atsavināšanas ierosinājumiem, kas saņemti pēc šī lēmuma pieņemšanas, nemainot līdz šim izskatīšanā esošo lietu piekritību. Līdz ar to, Vides aizsardzības un reģionālās attīstības ministrija sagatavo un izskatīšanai Ministru kabinetā virza rīkojuma projektu par valsts nekustamā īpašuma nodošanu Rīgas pilsētas pašvaldības īpašumā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīgas pilsētas pašvaldība un tās iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016.gads** | | Turpmākie trīs gadi (*euro*) | | |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  |  |  |  |
| 1.2. valsts speciālais budžets | 0 |  |  |  |  |
| 1.3. pašvaldību budžets | 0 |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 |  |  |  |  |
| 2.2. valsts speciālais budžets | 0 |  |  |  |  |
| 2.3. pašvaldību budžets | 0 |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumi, kas saistīti ar nekustamā īpašuma pārņemšanu, tai skaitā īpašuma ierakstīšanu zemesgrāmatā (valsts un kancelejas nodeva 36 *euro*) tiek segti no Rīgas pilsētas pašvaldības budžeta līdzekļiem. | | | | |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Finanšu ministrija un Rīgas dome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Attiecīgās administratīvās teritorijas pašvaldība veiks savas funkcijas, kas noteiktas normatīvajos aktos.  Saistībā ar rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Nav. |

*Anotācijas IV, V un VI sadaļa - projekts šīs jomas neskar.*

Vides aizsardzības un reģionālās

attīstības ministrs K. Gerhards

Vīza:

valsts sekretārs

R. Muciņš

29.08.2016. 11:34

1533

V.Obersts

[viesturs.obersts@varam.gov.lv](mailto:viesturs.obersts@varam.gov.lv)

67026438